شەفەق نیوز/  وەزارت
تەندروسی لە هەرێم کوردستان، ئمڕوو پەنجشەممە، راگەیان تەرخانکردن پیمەیگ پویلی بایی
٥ مەلیۆن دینار عراقی، ئارا خاوەن هەر کادریگ تەندروسی لەوەر تووشهاتنی وەڤایڕۆس کۆڕۆنا
بمرێد.
دلۆڤان محمد وەڕێۆبەر تەندروسی هەولێر لە کۆنگرەیگ رۆژنامەوانی
ئمڕوو وت: هەر کادریگ پزشکی یا تەندروسی تووش ڤایڕۆس کۆڕۆنا باێد یا لەوەر
تووشهاتنی بمرێد بایەدە شایستەیگ ئەرای دانریەێد، ئیمە داوا کردیمن مردگەیلیان وەشەهید
دانەیمن، بەڵکم ئی کارە رێکخستن یاسای تایبەتیگ خوازێد.
وتیش؛ نواگردن ڤایڕۆس کۆڕۆنا لە جەنگ جیواز نییە، بەڵکم
دوژمنەگە ئاشکرا نییە، ونێزانیمن هاناو کام سەنگەر و لە چ شوونیگ جوولە کەێد.
محمد وتیش؛ ئەنجومەن
وەزیران هەرێم، و مەسرور بارزانی سەرۆک حکومەت رازی بوین بایی ٥ مەلیۆن دینار عراقی
بیریەێدە خاوەن خیزان ئەو کادر تەندروسییە ک لەوەر پەتاگە گیانی لەدەس دەێد.
